डिस्क्लेमर
छह
सच यह है कि जिस दिन रॉबर्ट
हमें छोड़कर लंदन वापस गया था, उस दिन मैं परेशान थी।
मैं नहीं चाहती थी कि वह जाए।
निक के जन्म के बाद यह पहली बार था जब हम साथ में इतना अच्छा समय बिता रहे थे,
लेकिन मैं यह भी नहीं चाहती थी कि उसे परिवार और काम में से किसी एक को चुनना पड़े।
तो वहाँ समुद्र था, सूरज भी तेज़ चमक रहा था,
लेकिन मैं वहाँ अकेले नहीं रहना चाहती थी।
आपातकालीन विभाग (एएंडई)
चलो।
- सर? सर? आप ठीक हैं? - तुम, जल्दी।
- शुक्रिया। - शुक्रिया।
निकोलस?
ओह, भगवान।
रॉबर्ट? जागो।
रॉबर्ट?
रॉबर्ट, जागो।
जाग भी जाओ।
हद हो गई।
जागो।
निक कहाँ है?
- तुम आख़िर कर क्या रही हो? - निक कहाँ है?
मुझे नहीं पता। वह अपने किसी दोस्त के साथ होगा।
ठीक है। अच्छा, वह कहाँ है? हमें उसे ढूँढना होगा।
कल वह काम पर गया था, उसे डिनर के लिए घर आना था,
- पर क्या फ़र्क़ पड़ता है? वह कमबख़्त 25 साल का है। - नहीं, नहीं।
आज सुबह चार बजे उसने मुझे फ़ोन किया था और अब उससे कोई संपर्क नहीं हो पा रहा है।
- फ़ोन नहीं उठा रहा। मेरी कॉल का जवाब नहीं दे रहा। - हो सकता है फ़ोन ग़लती से लग गया हो।
- नहीं, जान। उसकी हालत बहुत ख़राब थी। - ओह, अच्छा?
- वह सुबक रहा था। - ओह, सच में?
वह कुछ बोला ही नहीं। उसने कोई बात नहीं की।
- वह बस रो रहा था। - ओह, अच्छा?
हाय, निक।
हाँ, दोस्त। मैं तुम्हारा पिता बोल रहा हूँ।
जब तुम जाग जाओ, तो मुझे फ़ोन करना। मैं बस जानना चाहता हूँ कि तुम ज़िंदा हो।
ठीक है। प्यार तुम्हें। बाय।
- वह जानता है। - वह क्या जानता है?
- तुमने उसे क्या बताया है? - हँ?
- तुमने उसे मेरे बारे में क्या बताया है? - मैंने उसे कुछ नहीं बताया है,
पर मेरा इरादा ज़रूर है।
अब उसके लिए थोड़ी देर हो चुकी है, है ना?
- किसी ने तुमसे पहले ही बता दिया। - क्या मतलब है तुम्हारा? किसने?
वह कमबख़्त पागल मनोरोगी उस तक पहुँच गया है।
क्या? तुम्हारा मतलब उस लड़के के बाप से है, जो निक की ज़िंदगी बचाते हुए डूब गया?
- तुम्हारा मतलब उस युवक का बाप... - ओह, नहीं।
...जिसके साथ तुमने सेक्स किया और फिर हमारे बच्चे को बचाने के दौरान
उसकी मौत होने के बाद, तुमने कहा तुम उससे कभी नहीं मिलीं।
तुम्हारा मतलब है वह कमबख़्त पागल मनोरोगी?
- यक़ीन नहीं होता। - तुम्हें समझ नहीं आ रहा है?
हमारा बेटा ख़तरे में है, रॉबर्ट।
मैंने उसकी ऐसी आवाज़ पहले कभी नहीं सुनी।
मुझे डर लग रहा है।
ओह, हाँ, तुम्हें बुरा दिखने का डर है, है ना?
मतलब, एक दिन तो उसे पता चलना ही था।
बस काश उसे यह बात बताने वाला मैं होता।
यह तुम्हारी ग़लती है, ठीक है? इसके लिए तुम ज़िम्मेदार हो।
- कोई फ़र्क़ नहीं पड़ता यह किसकी ग़लती है। - मतलब, तुमने क्या उम्मीद की थी?
तुम्हें क्या लगा था उसकी क्या प्रतिक्रिया होगी?
मतलब, तुम उसकी माँ थीं। इस सबके लिए तुम ज़िम्मेदार हो।
- तुमने कभी उसकी परवाह नहीं की। - तुम्हें उसका पासवर्ड पता है?
तुम अपने जवानी के खिलौने के साथ इतनी मस्त थीं
- कि तुमने उसे अकेले समुद्र-तट पर जाने दिया... - क्या तुम्हें उसका पासवर्ड पता है?
- ...जबकि उसे तैरना भी नहीं आता था। - उसका पासवर्ड क्या है?
उसे तैरना नहीं आता था।
- तुम मुझे उसका पासवर्ड बताओगे? - मुझे उसका पासवर्ड नहीं पता,
क्योंकि मैं उसकी निजता का सम्मान करता हूँ। मैं उसकी फ़िक्र वाजिब तरीक़े से करता हूँ।
हालाँकि उसे तुम्हारे बारे में और क्या सोचना चाहिए, कैथरीन?
मतलब, तुम उसकी माँ थीं।
तुम ही थीं जिसे असल में उसकी रक्षा करनी चाहिए थी।
तुमने उसकी रक्षा नहीं की। तुम्हारा ध्यान बस...
वह दोबारा धूम्रपान कर रहा है। तुम्हें यह पता था?
बीस साल उसकी ज़िंदगी से ग़ायब रहने के बाद तुम मुझे मत बताओ कि मैं हमारे बेटे को कैसे पालूँ।
तुम्हारी हिम्मत कैसे हुई?
तुम्हें आख़िर क्या लगता है मैं क्या करता रहा हूँ?
ओह, भगवान। उसकी नौकरी छूट गई।
क्या? नहीं, यह सच नहीं है।
तो वह पूरा दिन कहाँ रहता है जबकि तुम सोचते रहे कि वह काम पर गया है?
तुम्हें कोई अंदाज़ा है वह किसके साथ हो सकता है?
दोस्तों के साथ?
मतलब, मुझे नहीं पता कि उसके कोई दोस्त हैं भी या नहीं।
तुम्हें पता है?
उसने एक गर्लफ़्रेंड का ज़िक्र किया था।
लेकिन मैं उससे मिला नहीं हूँ। मैं उसका नाम नहीं जानता।
मैं...
पता नहीं वह असल में है भी या नहीं, कैथरीन।
नहीं, नहीं, नहीं, नहीं, नहीं, नहीं, नहीं।
बच्चे?
निक का फ़ोन है?
हाँ?
हालाँकि नैंसी ने जॉनथन और कैथरीन रेवनस्क्रॉफ़्ट के बीच
घटने वाली घटनाओं का वर्णन बेहद विस्तार और सटीकता से किया था,
उसने कुछ तथ्यों को बेशक तोड़ा-मरोड़ा भी था।
लेखक यही तो करते हैं।
उदाहरण के लिए, जॉनथन अपनी गर्लफ़्रेंड के साथ यूरोप घूमने गया था।
यह तथ्य नैंसी ने ज्यों का त्यों किताब में रखा था।
हालाँकि उसने शाशा के जल्दी लौट जाने की वजह बदल दी थी।
तुम्हें सूर्य ग्रहण याद है?
इंग्लैंड में पूर्ण सूर्य ग्रहण एक शताब्दी में एक ही बार घटित होता है,
और उस दिन आसमान में बादल छाए हुए थे।
हद हो गई।
अंग्रेज़ ऐसी चीज़ों के आदी हैं।
उन पर किसी चीज़ का ख़ास फ़र्क़ नहीं पड़ता।
सूर्य ग्रहण देखने का वह मेरा आख़िरी मौक़ा था।
हम अगला देखने की कोशिश कर सकते हैं।
- दूसरी जगहों पर जा सकते हैं। - हम मेडागास्कर जाएँगे?
- क्यों नहीं? - यह बकवास बात है।
बिल्कुल बकवास।
बेकार की चीज़ों में समय बर्बाद करना बंद करो और उस कमबख़्त फ़्रिज का कुछ करो।
वह मुझे पागल कर रहा है।
- हैलो? - हैलो, नैंसी।
हैलो, ऐमा। तुम्हारी आवाज़ सुनकर अच्छा लगा।
अच्छा।
नहीं, नहीं, नहीं, नहीं। मुझे नहीं पता था। नहीं।
वैसे, मुझे लगता है उन्हें अपना झगड़ा ख़ुद ही सुलझाना चाहिए।
देखो, हमें बात को आगे नहीं बढ़ाना चाहिए, ऐमा।
मतलब, हम नहीं जानते हैं कि वहाँ असल में क्या हुआ था।
ओह, नहीं। साफ़ तौर पर तुम्हारी बेटी बढ़ा-चढ़ाकर बता रही है, क्योंकि...
यह बकवास है।
नहीं, यह सच में बहुत ज़्यादा हो जाएगा, ऐमा।
नहीं, इसकी कोई ज़रूरत नहीं है, ऐमा।
ठीक है, ऐमा, तुमसे बात करके अच्छा लगा। फ़ोन करने के लिए शुक्रिया।
अलविदा।
क्या हुआ?
- क्या हुआ है? - शाशा की माँ, ऐमा का फ़ोन था।
शाशा वापस लंदन आ गई है।
यह कब...
उसमें और जॉनथन में झगड़ा हो गया, और वह अचानक वहाँ से चली गई।
उस लड़की में कुछ गड़बड़ है।
तुम उस वाहियात शोर को बंद करोगे या नहीं?
शाशा की मासी की मौत नहीं हुई थी।
उसके घर आने की वजह वह नहीं थी।
उस किताब की कहानी काल्पनिक थी,
लेकिन उसने सच के रास्ते की रुकावटों को हटाकर उसे उजागर किया,
ताकि सच पूरी तरह से सबके सामने आ सके।
स्कैन में आया है कि उसे स्ट्रोक आया था जिसका मुख्य कारण दिल की आंतरिक परत का संक्र...
क्या, उसे स्ट्रोक आया है?
- उसे स्ट्रोक आया है? - यह उन लोगों में बहुत आम है
- जो ड्रग्स लेते हैं। - हे भगवान। हे भगवान।
तो, क्या वह ठीक हो जाएगा?
अभी उसकी हालत स्थिर है,
लेकिन उसे कितना आघात पहुँचा है, उसके जागने से पहले इस बारे में कुछ भी कहना
- जल्दबाज़ी होगी। - आघात? क्या मतलब है आप...
- आघात से आपका क्या मतलब है? - दिमाग़ी तौर पर आघात, अगर हुआ हो।
दिमाग़ी तौर पर कैसा आघात?
चलने, समझने, बोलने से सम्बन्धित।
लेकिन हमें अनुमान नहीं लगाना चाहिए।
इस समय, वह स्थिर है और हमें इसी बात पर ध्यान देना चाहिए।
डॉक्टर?
- माफ़ करना, मुझे जा... - तो, आप...
आप उसे कब होश में लाएँगी?
आज हम कुछ टेस्ट करने वाले हैं और अगर उनके परिणाम सही आते हैं,
तो हम उसे कल होश में लाने की कोशिश करेंगे।
- लेकिन वह ठीक हो जाएगा, है ना? पूरी तरह से। - हाँ। वह हो सकता है। हाँ।
आपने कहा वह हो सकता है, पर इसकी कितनी सम्भावना है?
मतलब, आपके दूसरे मामलों के अनुभव को देखते हुए, डॉक्टर?
देखिए, हर मामला अलग होता है और मुझे सच में अफ़सोस है,
हम सिर्फ़ इंतज़ार कर सकते हैं।
कैथरीन और रॉबर्ट ऐसे सवाल पूछते जा रहे हैं
जिनका, वे जानते हैं, कोई मतलब नहीं है,
लेकिन वे एक अलग जवाब पाने की उम्मीद में सवाल करते रहते हैं।
- वह जवाब जो वे सुनना चाहते हैं। - डॉक्टर। डॉक्टर।
- माफ़ कीजिए। मुझे सच में... - हाँ।
- शुक्रिया। - शुक्रिया।
अगर तुम चाहो तो पहले तुम उसके साथ बैठ सकती हो।
तुम्हारे मन में यह ख़याल आ रहा है कि क्या निकोलस पर हमेशा से कम उम्र में
मर जाने का ख़तरा मंडराता रहा है।
उसे पहले भी एक बार बचाया गया था,
लेकिन तुम्हें डर है कि इस बार उसकी क़िस्मत इतनी अच्छी नहीं होगी।
रॉबर्ट बहुत उलझन में है और उसका दिमाग़ चकरा रहा है।
निकोलस के अस्पताल में होने से उसे बहुत अपराध-बोध और बेचैनी महसूस हो रही है।
लेकिन ये जज़्बात उस जलन को दूर नहीं कर सकते,
जो उसे उस युवक से हो रही है जिसका उसकी पत्नी के साथ अफ़ेयर था
और जिसने उसके ख़ुद के बच्चे को बचाया था।
एक शहीद जिसने रॉबर्ट को हमेशा के लिए शक्तिहीन कर दिया।
वह कल रात स्टीवन ब्रिगस्टॉक के साथ हुई अपनी बातचीत के बारे में भी
सोचता है।
उस आदमी की विनम्रता और सादगी,
और उसकी अपार समझदारी और संवेदना।
और कैसे स्टीवन और उसकी पत्नी सिर्फ़ उस लड़के से मिलना चाहते थे,
जिसे बचाते हुए उनके बेटे की जान चली गई।
- मिल गया? - हाँ।
- कर लेंगे? - मतलब...
तो, मैंने पहले ही आपका यूज़रनेम और पासवर्ड डाल दिया है।
बस हेल्प सेंटर पर टैप करिए, मैं अपने अकाउंट को डिलीट कैसे करूँ,
और फिर अपने अकाउंट को हमेशा के लिए डिलीट करें।
ठीक है। यह मुझसे पूछ रहा है आप अपना अकाउंट डिलीट क्यों करना चाहते हैं?
मुझे क्या चुनना चाहिए?
कुछ भी डाल दीजिए। कोई फ़र्क़ नहीं पड़ता।
ठीक है। मैं चुनता हूँ कि मैं अपनी निजता को लेकर फिक्रमंद हूँ।
यह कह रहा है कि अकाउंट हमेशा के लिए डिलीट हो जाएगा।
हाँ। यह अफ़सोस की बात है।
उसमें मेरा कुछ सबसे बढ़िया काम था।
अपना पासवर्ड दोबारा डालें।
"कृपया पुष्टि करें।"
"क्या आपने सोच लिया है आप अपना अकाउंट डिलीट..."
माफ़ कीजिए, यह पेज उपलब्ध नहीं है।
जॉनथन के इंस्टाग्राम अकाउंट को बंद करके मुझे दुःख हो रहा था।
लेकिन सफ़ाई शुरू करने का समय आ गया था। मेरी उँगलियों के निशान मिटाने का।
डिलीट हो गया।
हाँ।
सब ख़त्म।
आसानी से।
रॉबर्ट रेवनस्क्रॉफ़्ट की कॉल आ रही है
- यह तुम्हारे लिए है, टॉमी। - चीयर्स।
इससे तुम्हें कुछ नए दोस्त मिल सकते हैं।
- हैलो? - मिस्टर ब्रिगस्टॉक।
मैं रॉबर्ट बोल रहा हूँ।
- हाँ। - रॉबर्ट रेवनस्क्रॉफ़्ट।
क्या यह बात करने के लिए सही समय है?
ज़रूर, मिस्टर रेवनस्क्रॉफ़्ट।
मुझे अफ़सोस है मैंने आपको एक दुःख भरी ख़बर देने के लिए फ़ोन किया है।
निकोलस अस्पताल में है।
बहुत बुरी ख़बर है। मुझे यह सुनकर बहुत दुःख हुआ।
क्या वह ठीक है?
अभी निश्चित तौर पर कुछ नहीं कहा जा सकता, लेकिन वह स्थिर लग रहा है।
वैसे, क्या मैं पूछ सकता हूँ कि उसे क्या हुआ है?
हाँ।
निकोलस कुछ समय से ड्रग्स लेने की...
- बाय। - ...आदत से जूझ रहा है।
मुझे बहुत अफ़सोस है।
मैं कल्पना नहीं कर सकता तुम पर क्या बीत रही होगी।
हाँ, यह... यह काफ़ी मुश्किल समय है।
क्या मैं पूछ सकता हूँ...
क्या मेरा अस्पताल जाकर निकोलस से मिलना मुमकिन है?
- मतलब, अगर तुम्हें सही लगे। - हाँ, आप बेशक मिल सकते हैं।
वह ईस्ट ऐक्टन हॉस्पिटल के गहन चिकित्सा विभाग में है।
शुक्रिया।
क्या यह...
क्या यह मुमकिन है कि मैं आज ही देर शाम को उससे मिलने चला जाऊँ?
बिल्कुल। मुझे भी आपसे मिलकर बहुत ख़ुशी होगी।
शुक्रिया, मिस्टर रेवनस्क्रॉफ़्ट। शुक्रिया।
मैं निकोलस के लिए दुआ करूँगा।
- गुडबाय। प्लीज़ ख़याल रखना। - शुक्रिया।
मुझे हैरानी हो रही थी कि सब कुछ कितनी आसानी से हो गया।
वह लड़का नशेड़ी है।
बेशक होगा ही।
और उसका बाप, वह अप्रासंगिक मूर्ख,
उसने अभी-अभी मुझे एक मौक़ा थाली में परोसकर दे दिया था।
मुझे बस वह दावत उड़ानी थी।
समुद्र-तट पर उस दिन,
मुझे याद है तेज़ धूप खिली हुई थी और बहुत गर्मी थी।
निको...
तुम! तुम!
और मुझे याद है मुझे अकेलापन महसूस हो रहा था।
और मुझे यह सोचना भी याद है कि मैं एक कितनी धैर्यपूर्ण माँ हूँ,
और वह अपराध-बोध भी, जो मुझे वह सोचने पर महसूस हुआ था।
और मैंने जॉनथन को पहली बार तभी देखा था।
और मैंने सोचा कि पता नहीं वह कब से वहाँ मौजूद था, और एक तरह से हमें एकटक देखे जा रहा था।
और मुझे बहुत शर्मिंदगी महसूस हुई। जैसे मैं किसी के सामने बेपर्दा हो गई हूँ।
और मैंने सोचा कि इतनी कम उम्र के व्यक्ति के लिए वह एक बहुत महँगा कैमरा था।
मतलब, वह तब तक ज़रूर हमारी कुछ तस्वीरें खींच चुका होगा,
लेकिन मुझे उसे ऐसा करते हुए देखना याद नहीं है।
रॉबर्ट तुम्हें अपने आसपास नहीं रहने देता।
इसलिए तुम लोग बारी-बारी से निकोलस के पास बैठते हो।
एक तरह से, उसे ना देखना तुम्हें राहत देता है।
इस समय तुम उसके बारे में नहीं सोचना चाहतीं।
तुम सिर्फ़ अपने बेटे के पास रहना चाहती हो,
और हर पल क़ीमती है।
हाय, दोस्त।
- हैलो? - हैलो, कैथरीन?
मैं ह्यूमन रिसोर्सेज़ से सैरा फ़िनशम बोल रही हूँ।
हैलो, सैरा। हाँ। मैं क्या मदद कर सकती हूँ?
मुझे पता चला कि कल ऑफ़िस में एक घटना हुई थी।
साइमन का कहना है कि वह कोई आधिकारिक शिकायत नहीं करना चाहता है।
फिर भी, हम यह दर्ज करने के लिए बाध्य हैं कि आपने उन पर हमला किया।
हमें यह आपकी फ़ाइल में लिखना ही पड़ेगा।
अच्छा।
और मुझे अफ़सोस है, कैथरीन,
पर हम किसी को भी हमारी अनुशासनात्मक प्रक्रिया से बाहर रहने की अनुमति नहीं दे सकते।
तो हमें उन आरोपों की जाँच करनी होगी जो मिस्टर स्टीवन ब्रिगस्टॉक ने
आप पर लगाए हैं, क्योंकि वे गंभीर आरोप हैं।
- सच में? - मुझे यक़ीन है आप यह समझ सकती हैं?
हाँ। हाँ।
क्या आप इस समय कुछ कहना चाहती हैं?
नहीं।
तो, मैं शुरुआत में एक हफ़्ते के लिए आपकी छुट्टी दर्ज कर रही हूँ,
सिर्फ़ अभी के लिए।
- ट्रॉली को रोको। उसकी साँस चेक करो। - कैथरीन? आप सुन रही हैं?
हाँ। हाँ, मैं यहीं हूँ।
मैं समझती हूँ कि आपके ऊपर काम का काफ़ी दबाव रहा है।
इसका काम से कोई सम्बन्ध नहीं है। मुझ पर काम का कोई दबाव नहीं है।
यह तो अच्छी बात है।
ठीक है, तो, क्या मैं आपको बीमार दर्ज करूँ?
हाँ, प्लीज़।
देखिए, मैं सोच रही थी कि आप अपना ग़ुस्सा किस तरह
क़ाबू कर सकती हैं, क्या इस बारे में आप किसी की मदद लेना चाहेंगी?
हम उसमें मदद कर सकते हैं, परामर्श के लिए भुगतान कर सकते हैं।
बेशक किसी निष्पक्ष और गोपनीय विशेषज्ञ से।
आप इस बारे में क्या सोचती हैं?
- क्या वह... - माफ़ करना, मैं इस समय बात नहीं कर सकती।
मैं अस्पताल में हूँ।
ओह, भगवान। मुझे माफ़ करना। सब कुछ ठीक है ना?
नहीं, नहीं। सब कुछ ठीक नहीं है।
ओह, मुझे अफ़सोस है। मैं...
हाँ। ठीक है। बहुत-बहुत शुक्रिया।
बाय।
तुम जानती हो कि तुम्हारी साख, जिस पर तुम्हें इतना गर्व है,
पहले ही मिट्टी में मिल चुकी है।
कि तुम्हारे लिए कुछ भी फिर से पहले जैसा नहीं हो सकता।
और तुम्हें कोई परवाह नहीं है।
मैंने सोचा मुझे जॉनथन का डिओडोरेंट लगाना चाहिए।
नैंसी का कार्डिगन मैंने पहले ही पहना हुआ था।
हम तीनों साथ मिलकर फिर से संतुलन बहाल करेंगे।
हैलो।
मुझे निकोलस रेवनस्क्रॉफ़्ट से मिलना है।
हैलो।
मैं यहाँ निकोलस रेवनस्क्रॉफ़्ट से मिलने आया हूँ।
हैलो।
सिंक एंड ड्रेन अनब्लॉकर
मैं यहाँ निकोलस रेवनस्क्रॉफ़्ट से मिलने आया हूँ।
हैलो।
मैं यहाँ निकोलस रेवनस्क्रॉफ़्ट से मिलने आया हूँ।
यह बहुत अच्छा बच्चा है।
कूदो। कूदो!
जब मैंने उसे मुझे देखते हुए देखा, क्या मैंने उसके साथ फ़्लर्ट किया?
क्या मैंने कुछ ऐसा किया जिसे उसने ग़लती से मेरा इशारा समझ लिया हो?
मुझे नहीं लगता मैंने ऐसा कुछ किया था।
चलो, चलकर खाना खाते हैं।
तुम्हें भूख लगी है?
लेकिन मुझे मानना होगा कि वह छोटी सी मुस्कराहट,
वह छोटा सा जुड़ाव, उससे मुझे थोड़ी ख़ुशी ज़रूर मिली।
और जब मैं समुद्र-तट से दूर जा रही थी, मुझे महसूस हो रहा था कि वह पीछे से मुझे देख रहा है।
अब तक तुम्हारे ऑफ़िस के सब लोगों ने वह किताब पढ़ ली होगी,
पर अब उससे कोई फ़र्क़ नहीं पड़ता।
जीसू किम
निकोलस के बारे में सुनकर अफ़सोस हुआ। आशा है आप ठीक हैं?
जो कुछ भी हो, कम से कम, वह हिस्सा बीत चुका है।
तुम जानती हो कि अगर निकोलस बच जाता है, तो अब तुम्हारे बीच में कोई राज़ नहीं रहेगा।
उसे सब कुछ पता चल जाएगा।
मैं एक बार फिर चेक करके आपको बताती हूँ।
ठीक है। चीयर्स। एक मिनट।
यह लो। शुक्रिया।
- हैलो? मैं आपकी क्या मदद कर सकती हूँ? - निकोलस रेवनस्क्रॉफ़्ट।
माफ़ करना, मुझे समझ नहीं आया।
मैं यहाँ निकोलस रेवनस्क्रॉफ़्ट से मिलने आया हूँ।
ओह, हाँ, मिस्टर रेवनस्क्रॉफ़्ट ने कहा था आप आएँगे।
आप मेरे साथ आइए, मैं आपको निकोलस के पास ले चलती हूँ।
देखिए, मुझे आपको आगाह करना होगा,
इस समय निकोलस के शरीर से कई मशीनें जुड़ी हुई हैं,
तो पहले-पहल उसे देखकर आपको थोड़ा डर लग सकता है।
ठीक है? लेकिन अब वह स्थिर है।
हैलो। मेरे साथ निकोलस के नाना आए हैं।
शुक्रिया।
- हैलो। - हैलो।
शुक्रिया।
वह बाईं तरफ़ के आख़िरी बिस्तर पर है।
शुक्रिया।
मैं कैथरीन रेवनस्क्रॉफ़्ट से सब कुछ छीनने के बहुत क़रीब था।
जैसे-जैसे मैं अपने लक्ष्य के
नज़दीक पहुँच रहा था, मेरा दिल ज़ोर से धड़कने लगा, मैं उत्तेजित होने लगा।
और निकोलस आधा रास्ता तो पहले ही तय कर चुका था।
मैंने उसे छूए बिना उस हालत में पहुँचा दिया था।
उसे कुछ महसूस नहीं होगा।
दरअसल, मरने का यह एक अच्छा तरीक़ा है।
डूबने से तो बेहतर है।
उसे बस एक छोटे से धक्के की ज़रूरत थी।
मुझे अंजाम की परवाह नहीं थी।
सिर्फ़ एक ही चीज़ मायने रखती थी
कि कैथरीन रेवनस्क्रॉफ़्ट भी वही दुःख भोगे, जिससे नैंसी और मैं गुज़रे थे।
ये चाबियाँ रख लो।
- शुक्रिया। आपके पिता आए हैं। - माफ़ करना?
- आपके पिता। वह निकोलस के पास हैं। - नहीं, मेरे पि...
तुम क्या कर रहे हो? वह यहाँ नहीं आ सकता।
तुम क्या कर रहे हो?
मेरे बेटे से दूर रहो।
मेरे बेटे से दूर रहो!
आप ठीक हैं? हिलना मत। शांत हो जाइए।
- आपके पिता बस... - वह मेरा बाप नहीं है।
- ...आपके बेटे को देखना चाहते थे। - तुम ख़ुद को समझते क्या हो, जो यहाँ आ गए?
मैंने तुम्हें हर मुमकिन मौक़ा दिया है।
मैं बात करने तुम्हारे घर गई थी।
- मैं बस देखना चाहता था कि निकोलस कैसा है। - तुमने दरवाज़ा तक नहीं खोला!
यह यहाँ नहीं रह सकतीं।
- तुमने मेरे फ़ोन का कोई जवाब नहीं दिया। - मुझे थोड़ी मदद चाहिए।
- आपको हमारे साथ चलना होगा। - नहीं, आपको हमारे साथ चलना होगा।
- शांत हो जाइए। - वह मेरे बेटे को चोट पहुँचाने की कोशिश कर रहा है।
हमें लोगों को फ़ोन करना शुरू कर देना चाहिए।
उन्हें बता देते हैं क्या हुआ है।
पहले मुझे शाशा को फ़ोन करना चाहिए।
यह उसका हक़ है कि हम सबसे पहले उसे फ़ोन करें।
मैं नहीं चाहती कि वह यह ख़बर किसी और से सुने।
पीसा से शुभकामनाएँ
हैलो, ऐमा।
मैं नैंसी ब्रिगस्टॉक बोल रही हूँ। क्या मेरी बात शाशा से हो सकती है प्लीज़?
और क्या तुम्हें पता है वह कब वापस आएगी?
मैं समझती हूँ, लेकिन मुझे कुछ ज़रूरी बात करनी है, ऐमा।
तुम मेरी बात तो सुन लो, प्लीज़।
हमारे पास एक बहुत दुःख भरी ख़बर है।
जॉनथन मर गया है।
कि...
कि जॉनथन मर गया है। मैं यही कहना चाहती हूँ।
वह इटली में एक बच्चे को बचाते हुए समुद्र में डूब गया।
ऐसा ही करना।
शुक्रिया।
क्या कहा उसने?
शाशा बाहर गई हुई है, लेकिन वह उसे बता देगी कि क्या हुआ।
उसने कुछ और कहा?
उसने हमारे दुःख पर अफ़सोस जताया।
और कुछ नहीं।
उसने कहा उसे कहीं जाना है।
हमें यह कभी पता नहीं चला कि शाशा की माँ ने अपनी बेटी को
इस घटना के बारे में कुछ बताया भी था या नहीं,
क्योंकि हमारी दोबारा उनसे कभी बात नहीं हुई।
कुछ तो था जिसकी वजह से जॉनथन की गर्लफ़्रेंड, शाशा,
जॉनथन को इटली में अकेला छोड़कर अपने माँ-बाप के पास दौड़ी चली गई।
वहाँ कुछ हुआ था जिसकी वजह से उसकी माँ ने ग़ुस्से में हमें फ़ोन किया था।
निकोलस अकेला सोकर ख़ुश था,
बशर्ते मैं हमारे कमरों के बीच का दरवाज़ा खुला रखूँ,
ताकि अगर उसकी आँख खुले, तो वह मुझे देख सके।
और एक बार अपनी आँखें बंद करने के बाद, वह हमेशा, हमेशा सोया रहता था।
और मुझे उस शाम महसूस हुई ख़ुशी की वह तरंग साफ़ तौर पर याद है।
मुझे एहसास हुआ कि मैं वास्तव में शांत महसूस कर रही थी,
कि आख़िरकार सब कुछ अच्छा हो गया था।
मैं निकोलस और अपने ख़ुद के साथ अपने निजी समय का लुत्फ़ उठा रही थी।
और मैंने वह शाम अपनी छत पर
एक गिलास अच्छी वाइन के साथ गुज़ारने का फ़ैसला किया।
आप एकदम सामने देखेंगे प्लीज़?
बहुत लम्बे समय बाद किसी औरत ने मेरे लिए चिंता व्यक्त की थी।
मुझे अपने शरीर पर उसके हाथ महसूस करके अच्छा लग रहा था। वह इस बात का ख़याल रख रही थी कि मुझे
- ना चोट पहुँचे, ना दर्द हो। - पुतली का व्यास तीन मिलीमीटर है।
शुक्रिया।
और उसकी आवाज़ भी सौम्य थी।
वह सच में मेरी फ़िक्र कर रही थी, और मैं उसकी नेकदिली का आभारी था।
ठीक है। हो गया।
- आप कैसा महसूस कर रहे हैं? - ठीक हूँ, शायद।
मुझे थोड़ी बेचैनी हो रही है।
मैं समझ सकती हूँ, डिअर। आप पर काफ़ी ज़ोर से वार हुआ था।
वह औरत मेरे पति जैसी है।
मैं जानती हूँ कि इस तरह हमला किए जाने पर कैसा लगता है।
सभी महत्वपूर्ण लक्षण सामान्य हैं।
- अगर कुछ चाहिए तो मुझे बुला लेना। - शुक्रिया।
ख़याल रखिए, मिस्टर स्टीवन।
शुक्रिया।
आप जा सकते हैं।
आप बिल्कुल ठीक हैं।
अगले कुछ दिनों के लिए आपको थोड़ा दर्द महसूस होगा।
मैं आपके लिए दर्द की कुछ गोलियाँ ले आती हूँ।
क्या तुम मुझे कुछ ऐसा दे सकती हो जिससे मुझे सोने में मदद मिले?
- अगर ज़रूरत पड़ी तो। - ज़रूर।
हैलो? कोई आपसे मिलने आया है।
मुझे माफ़ कर दीजिए।
मैंने सुना यहाँ क्या हुआ। मैं जितनी जल्दी हो सकता था, आ गया।
मुझे पता है मेरी पत्नी ने जो किया और मैं हैरान हूँ।
मुझे बहुत, बहुत अफ़सोस है।
इसमें तुम्हारी ग़लती नहीं है, मिस्टर रेवनस्क्रॉफ़्ट।
वह मुझे देखकर, शायद, चौंक गई थी।
तुमने उसे बताया नहीं था कि मैं यहाँ आने वाला हूँ?
हम बात नहीं कर रहे हैं।
जानता हूँ कि यह देखते हुए कि निक बीमार है, यह बात अजीब लगती है,
लेकिन मैं...
मैं यह समझ नहीं पा रहा हूँ कि उसने जो किया, वह क्यों किया,
और उसने मुझे कुछ बताया क्यों नहीं।
मैं बस से बहुत लम्बा सफ़र तय करके आया था,
क्योंकि मैं सच में निकोलस से मिलना चाहता था।
मुझे पता है कि मेरी पत्नी, नैंसी भी यही चाहती।
वह उस लड़के को जानने का मौक़ा पाकर बहुत ख़ुश होती,
जिसके लिए मेरे बेटे ने अपनी जान दे दी।
फिर आप दोबारा क्यों नहीं आ जाते?
- तुम सच में ऐसा चाहते हो? - हाँ। हाँ, बेशक।
निकोलस भी बिल्कुल यही चाहता।
आपको घबराने की कोई ज़रूरत नहीं है।
आपका आना उसके लिए एक बहुत बेहतरीन उपहार होगा।
यह बहुत नेक विचार है। हाँ। मुझे भी बहुत अच्छा लगेगा।
- शुक्रिया। - ये गोलियाँ दर्द के लिए हैं।
दो लेना।
और मुझे यह नहीं करना चाहिए, लेकिन ये आज रात सोने में आपकी मदद करेंगी,
लेकिन सिर्फ़ एक लेना।
अच्छी बात है। शुक्रिया। हाँ।
तुमने मेरा बहुत ख़याल रखा। बहुत-बहुत शुक्रिया।
कोई बात नहीं। आप सुरक्षित घर पहुँचें।
शुक्रिया।
नहीं, मुझे अब चलना चाहिए।
- मैं बहुत थक गया हूँ और... - हाँ, बेशक।
सब कुछ और ज़्यादा पेचीदा हो गया था,
और एक पल के लिए मुझे लगा कि इंसाफ़ पाने के लिए मुझे क़िस्मत के भरोसे रहना पड़ेगा।
ऐसा मुमकिन था कि निकोलस रेवनस्क्रॉफ़्ट मेरे किसी हस्तक्षेप के बिना,
ख़ुद ही मर जाए।
नर्स ने कहा था कि उसे स्ट्रोक आया था।
उसने यह भी कहा था कि वह ज़िंदा बच सकता है,
लेकिन हो सकता है उसे ज़िंदगी भर के लिए कोई शारीरिक या मानसिक क्षति हो जाए।
ऐसा होता तो मैं ख़ुश तो ज़रूर होता, लेकिन वह पर्याप्त नहीं था।
मैं कैथरीन रेवनस्क्रॉफ़्ट को एक ऐसी समर्पित माँ का नया किरदार निभाने का
कोई मौक़ा नहीं देना चाहता था,
जो अपने दुर्बल बेटे की निस्वार्थ भाव से देखभाल करती हो।
नहीं, मैं चाहता था कि वह अपने बेटे के मरने के दर्द को महसूस करे।
सिर्फ़ मौत अटल है।
सिर्फ़ तभी मैं कैथरीन को मार सकता था।
मुझे लगा था मैंने अपना मौक़ा खो दिया।
लेकिन फिर, उसके बाप ने, जो एक बेहद अशक्त प्राणी है,
- मुझे एक सुनहरा मौक़ा दे दिया। - दरवाज़े खुल रहे हैं।
मुझे बस बेचारे निकोलस से मिलने एक बार और आना था।
दरवाज़े बंद हो रहे हैं।
"ज़रा सुनिए।" क्या मुझे अपने कमरे में ले जाने के लिए एक गिलास व्हाइट वाइन मिल सकती है?
"बेशक।"
हाँ, मैं मुस्कुराई थी।
क्योंकि मैं शर्मिंदा थी, और मैं अक्खड़ नहीं दिखना चाहती थी,
और मैं यह सोचकर थोड़ा घबरा रही थी कि वह जानता है मैं अकेली हूँ।
अब मुझे अकेले रहने की आदत नहीं रही थी।
और मैं इसकी आदी तो बिल्कुल नहीं थी कि कोई मुझे इस तरह देखे।
उसका कैमरा, उसकी तीखी नज़र।
उससे मुझे घबराहट हुई थी, लेकिन मुझे यह मानना होगा कि उससे मैं थोड़ी रोमांचित भी हो उठी थी।
शायद बाद में मैं अपने अंतरंग पलों में इस पल के बारे में सोचूँगी।
शायद हाँ।
शायद नहीं।
उस समय तुम यहाँ थे जब पुलिस तुम्हें तुम्हारे बेटे की
मौत के बारे में बताने आई थी।
बैठ जाओ।
पहले मैं थोड़ी चाय बना लूँ।
तुम्हें यह ठीक करवाना चाहिए।
ज़ोल्पिडेम टारट्रेट
बिल्डर्स वाली कड़क चाय?
मुझे परवाह नहीं।
तुम्हारी किताब में... सब कुछ बहुत विस्तार से लिखा है।
वह किताब मैंने नहीं लिखी। नैंसी ने लिखी थी।
वह बहुत अच्छा लिखती थी।
हाँ, उन्होंने जगहों के बहुत सटीक विवरण लिखे हैं।
हम वहाँ गए थे, याद है?
हम उस जगह गए थे जहाँ वह घटना हुई थी।
फिर भी, यह कमाल की बात है
कि सिर्फ़ कुछ तस्वीरों के आधार पर वह इतना कुछ बुनने में सफल हो गईं।
महान लेखक यही तो करते हैं।
वे वास्तविकता के कुछ हिस्से लेते हैं और उन्हें साथ में इस तरह बुनते हैं
कि उनसे एक और भी बड़ा सच सामने आ जाता है।
बैठ जाओ।
हाँ।
यह सच में हैरान करने वाली बात है कि तुम्हारी पत्नी ने इतनी सारी चीज़ों के बारे में
इतने विश्वसनीय तरीक़े से लिखा है,
जबकि उन घटनाओं के समय वह वहाँ मौजूद भी नहीं थीं।
वह अद्भुत थी।
हाँ।
अब, मैं शुरू कर सकती हूँ।
समय आ गया है कि मेरी बात सुनी जाए।
डिस्क्लेमर
रेने नाइट के उपन्यास पर आधारित
शांतिः शांतिः शांतिः
उप-शीर्षक अनुवादक : पुनीत कुसुम